open-index/open-wikipedia-markdown huggingface dataset:
Dan Bălan

**Dan Bălan** (født 6. februar 1979), en moldovsk sanger, låtskriver og produser. Balan var tidligere lederen i den moldovske poptrioen O-Zone. 

## Biografi

Balan er sønn av Mihai Balan og Ludmilla Balan, en moldovsk tv-personlighet.

## O-Zone

Poptrioen O-zone ble startet opp i 1998. Deres første album *Dar unde esti* ble utgitt i 1999. 

I 2001 flyttet poptrioen til Romania. O-Zone sin eurodance musikk stil ble etter noen måneder meget populær. Og det hele toppet seg med sommerhiten "Dragostea Din Tei", som ble utgitt 2003 og toppet hitlister over hele Europa. Like etter ble sangen "Despre Tine" utgitt, og oppnådde stor suksess. 

## Crazy Loop

Etter oppbruddet til O-Zone, startet Dan for seg selv. Han lagde et artistnavn (sitt alterego), Crazy Loop. I kjent eurodance stil, ble singelen «Crazy Loop (Mm-mm-ma)» sluppet i 2007. 

Singelen nådde til topps på flere hitlister over hele Europa. Musikkvideoen, som ble regissert av Marc Klasfeld, ble meget populær.

Et album med navn Crazy Loop, ble utgitt noen måneder senere og gikk rett til topps på de rumenske hitlister.

## Freedom Part. 1

I 2010 ble hitten «Chica Bomb» utgitt. Sangen og musikkvideoen ble umåtelig populære. Senere samme år opptrådte Balan med sangen under 2010 MAD VMA. 

I 2013 ble den spanskinspirerte låten «Lendo Calendo» utgitt, og har blitt godt mottatt av hans fanskare i Norge.

## Musikkstil

Dan Balan sin musikkstil er eurodance. 

Balan sin musikk kjennetegnes som folkelig og lett likelig. Dette har også medførte at Balan har fått sin egen fanskare med festglad norsk ungdom. Hans powerbeat i sangene medfører som oftest god stemning. Et uttalt mål for den norske fansen er å få til en konsert i Norge. Til vanlig holder Dan Balan sin konserter i østre deler av Europa.

## Hiter
* (2007) Crazy Loop – «Crazy Loop»
* (2010) Dan Balan  – «Chica Bomb»		
* (2011) Dan Balan - Freedom		
* (2013) Dan Balan - Lendo Calendo

## Referanser


## Eksterne lenker
* 
* 
* 
*
Sissel Rønbeck

**Sissel Marie Rønbeck** (født 1950) er en norsk Arbeiderpartiet-politiker. Hun har vært statsråd, stortingsrepresentant, leder av AUF og assisterende riksantikvar. Da hun høsten 1979 ble forbruker- og administrasjonsminister i en alder av 29 år, var hun den yngste som til da hadde blitt utnevnt til statsråd. 

Hun var stortingsrepresentant for Oslo i fire valgperioder 1981&ndash;93. I Stortinget var Rønbeck medlem og leder av kirke- og undervisningskomiteen, medlem av finanskomitéen og medlem av samferdselskomiteen. I perioden 1977–81 møtte hun som vararepresentant mens Gro Harlem Brundtland var statsråd. Hun møtte første gang på Stortinget som vararepresentant for Ap i 1973. 

Rønbeck har hatt en rekke tillitsverv i Det norske Arbeiderparti. Hun var formann i Arbeidernes ungdomsfylking i 1975&ndash;77 der hun hadde vært medlem av sentralstyret siden 1969 og ble den  første kvinnelige lederen. Hun var medlem av DNAs sentralstyre 1975&ndash;77 og 1983&ndash;89 og leder av Arbeiderpartiets kvinnebevegelse 1985&ndash;89. Hun har vært medlem av DNAs programkomite.

Hun var medlem av Den Norske Nobelkomite 1994–2011, leder av Rådgivende utvalg for *God byggeskikk* og nestleder i Norske Boligbyggelags Landsforbund. 

I 1983 utga hun boka *Tanker på tvers*.

I 1989 gikk hun av som miljøvernminister etter å ha påtatt seg ansvaret som følger av cyanidgift-skandalen i Bergen, og dermed hindret et mistillitsforslag mot seg.

Hun var i perioden 1993-2008 ansatt som assisterende direktør hos Riksantikvaren. Som samferdselsminister døpte hun hurtigruten MS «Nordnorge» den 19. mars 1997.

Hun er gift med Arne Wam. Hun var tidligere gift med Bjørn Tore Godal. 

## Referanser


## Eksterne lenker
* 
*
Kraftverk (tidsskrift)

***Kraftverk*** er et venstreradikalt ungdomsmagasin utgitt av Sosialistisk Ungdom (SU) fire eller fem ganger i året. Bladet er å se på som organisasjonens eksterne blad, men har likevel internt med SUs egen profil og politiske linje.

SUs første medlemsblad ble kalt *Ungsosialisten* og ble utgitt i perioden 1975-1985. Ungsosialisten ble avløst av *Press*, som i 1990 endret navn til *Rødt Press*, før det i 2009 fikk navnet til *Kraftverk*.

SU-bladet var i vinden våren 2005 da det (under tidligere navnet *Rødt Press*)  hadde publisert fire bilder som partiet Høyre planla å bruke under valgkampen. Debatten i etterkant handlet om rettigheter til bildet. Saken endte med en avtale mellom fotografen og SU.

## Referanser



## Eksterne lenker
* Bladets hjemmesider
Kartesisk produkt

I mengdelære er det *kartesiske produktet* av to mengder *A* og *B* lik mengden av alle ordnede par, *(a,b)*, der *a* &isin; *A* og *b* &isin; *B*. Det kartesiske produktet skrives *A* × *B*, og med matematisk notasjon skriver man

:A \times B = \{(a,b)| a \in A, b \in B\}.

Mer generelt kan man definere det kartesiske produktet av et vilkårlig (men endelig) antall mengder *A*1,...,*A**n*, som består av alle *n*-tupler (*a*1,...,*a**n*), der hver *a**i* &isin; *A**i*. Dette skrives
:\prod_{i=1}^n A_i = A_1 \times ... \times A_n := \left\{(a_1, ..., a_n)| a_i \in A_i \quad i = 1, ..., n \right\}.

Hvis alle *A**i* 'ene er lik *A*, kan man også skrive *A**n* for det kartesiske produktet *A*1×...×*A**n*.

Begrepet «kartesisk» kommer fra «Cartesius», den latiniserte versjonen av navnet på den franske matematikeren og filosofen René Descartes (1596–1650). «Kartesisk produkt» er første gang kjent brukt i 1934.

## Referanser


## Eksterne lenker
*
Shrek 2

***Shrek 2*** er en amerikansk animasjonsfilm fra 2004, og er oppfølgeren til *[[Shrek]]* fra 2001. Begge er data-animerte filmer produsert av DreamWorks Pictures.

Den ble etterfulgt av *[[Shrek den tredje]]* (2007).

## Historien
Filmen begynner med at «Shrek» og «Prinsesse Fiona» kommer  tilbake fra bryllupsreisen og finner en invitasjon fra prinsesse Fionas foreldre, kongen og dronningen av kongeriket «Langt langt borte», om å besøke dem. Prinsesse Fiona har ikke fortalt sine foreldre at hun har giftet seg med et troll og selv blitt et. De tar med seg Esel på reisen for å møte kongen og dronningen.

Når Fionas gudmor oppdager at Fiona har giftet seg med Shrek, påminner hun kongen om deres avtale om at Fiona skulle gifte seg med sønnen hennes, «Drømmeprinsen». Under gudmorens press og sin egen utilpasshet om å ha et troll til svigersønn, gir han «Pus med støvler» oppdraget å drepe Shrek. Når Shrek og Fiona ankommer Langt langt borte blir det en meget gretten middag, siden Shrek og Kongen krangler. Shrek tenker på at Fiona forandret seg for ham, og at han burde forandre seg for henne, og går derfor til den gode feens fabrikk og stjeler en trylledrikk som gjør ham til et menneske, men han blir til sumptroll igjen hvis han ikke kysser sin store kjærlighet. Gudmoren og Drømmeprinsen bruker dette til å lure Fiona til å tro at Drømmeprinsen er Shrek og setter Shrek i fengsel. Shrek klarer å komme seg fri og klarer å få Fiona tilbake.

Etter rulleteksten kommer en spesiell slutt, da dukker eselets kjæreste opp – dragen, med en overraskelse: esel-drage-mutantbabyer. Filmen blir laget av filmprodusenten Dreamworks

## Rolleliste (stemmene)

Ellers medvirker:
* Renate Katralen Jensen
* Lena Meieran
* Ingrid Mauseth
* Bjørn Are Rognlid
* Dorthe Skappel
* Petter Sommer
* Christoffer Staib
* Jorunn Torsheim

## Sanger
Sangen **Holding Out for a Hero** er inkludert i filmen

I den norske dubben av filmen er sangen oversatt, og den heter på norsk **Jeg trenger helten** 

Dette gjør den til en av de få gangene pop sanger er blitt dubbet på norsk i filmer og serier, vanligvis oversettes de ikke

## Eksterne lenker
* 
*
Funksjon

**Funksjon** kan sikte til:

* Funksjon (musikk), den spesifikke rollen en tone eller akkord fyller i musikken i forhold til tonearten
* Funksjon (matematikk), en tilordning som til hvert punkt i sin definisjonsmengde angir et og bare ett element i funksjonens verdiområde
* Funksjon (programmering)
* Funksjonell genomikk (også kalt funksjonell genomforskning), den grenen av molekylærbiologi som identifiserer funksjonen til gener og deres interaksjoner
* Funksjonell gruppe, grupper av atomer som har karakteriske egenskaper
* Sannhetsfunksjon, funksjoner som ikke opererer med tall, men med de to sannhetsverdiene *sann* og *usann*

## Se også
* Funksjonalisme (pekerside)
* Funksjonshemning, nedsatt arbeids- eller tilpasningsevne
Alexandrine av Mecklenburg-Schwerin

**Alexandrine av Mecklenburg-Schwerin** (Alexandrine Auguste) (1879–1952) var dronning av Danmark gjennom sitt ekteskap med Christian X av Danmark.

Hun ble født som hertuginne av Mecklenburg-Schwerin. Hennes far var storhertug Fredrik Franz III av Mecklenburg-Schwerin, og moren var storhertuginne Anastasia Mikhailovna Romanova, som var barnebarn av tsar Nikolai I av Russland. Foruten Alexandrine hadde storhertugparet en sønn, den senere storhertug Friedrich Franz IV av Mecklenburg-Schwerin(1882&ndash;1945), og en datter, hertuginne Cecile(1886&ndash;1954), som giftet seg med keiserriket Tysklands siste kronprins, Wilhelm.

26. april 1898 giftet hertuginne Alexandrine seg i Cannes i Frankrike med kronprins Christian av Danmark. Hun var da 18 år gammel. Ekteparet fikk to barn:
* Prins Frederik av Danmark, senere kong Frederik IX (1899&ndash;1972)
* Prins Knud av Danmark (1900&ndash;1976)

Christian ble konge i 1912, og satt på tronen til han døde 20. april 1947. Alexandrine døde i romjulen 1952.

## Litteratur
* 
## Referanser


## Eksterne lenker
* Biografi på Gravsted.dk
Knud av Danmark

**Knud av Danmark** (Knud Christian Frederik Michael) (født 27. juli 1900 på Sorgenfri slott i Lyngby, nær København, død 14. juni 1976 i Gentofte) var en dansk prins som var arveprins av Danmark fra 1947 til 1953.

Prins Knud var sønn av kong Christian X og dronning Alexandrine av Danmark, og yngre bror av kong Frederik IX.

8. september 1933 giftet han seg med sin kusine, prinsesse Caroline-Mathilde av Danmark. De fikk tre barn:
* Prinsesse Elisabeth av Danmark (1935–2018)
* Prins Ingolf av Danmark, senere greve av Rosenborg (født 1940)
* Prins Christian av Danmark, senere greve av Rosenborg (1942–2013)

Ettersom broren, kong Frederik IX, ikke hadde noen sønn, ble prins Knud arveprins fra 1947. Men ved en grunnlovsendring i 1953 fikk kvinner arverett, og dermed ble Knud skjøvet ned til fjerdeplass i arvefølgen, etter kongens tre døtre.

## Referanser


## Eksterne lenker
*
KV2

**KV2** er arkeologenes betegnelse på en grav i Kongenes dal i Egypt. Den ble konstruert for Ramses IV, og ligger lang nede i den østlige dalen, mellom KV7 og KV1. Graven har vært åpen siden oldtiden, og det er store mengder hieratisk graffiti på veggene. 

Selv om gravgodset er borte er selve graven for det meste intakt. Den har veggmalerier med scener fra *[[Ras litani]]*, *[[Grotteboken]]*, *[[Den egyptiske dødeboken]]* og *[[Himlenes bok]]*.

Sarkofagen er brutt opp, antagelig i oldtiden. Mumien ble omkring 1090 f.Kr. flyttet til et lager i KV35.

## Eksterne lenker
* 
*Theben kartprosjekt: KV2 - Innbefatter beskrivelse, bilder og plantegninger over gravstedet (engelsk)
Atje Keulen-Deelstra

**Atje Keulen-Deelstra** (født 31. desember 1938 i Grouw, død 22. februar 2013 i Leeuwarden) var en nederlandsk skøyteløper. Hun dominerte internasjonal skøytesport på begynnelsen av 1970-tallet, og ble blant annet verdensmester fire ganger.

14. mars 1970 satte hun verdensrekord på 1 500 meter med tiden 2.17,2.

## Personlige rekorder

## Se også
* Liste over flaggbærere for Nederland under OL

## Referanser




## Eksterne lenker
*
Valenciansk

***Valenciansk*** (*valencià*) er en av to betegnelser på ett og samme språk; den andre er *[[katalansk]]*. Betegnelsen *valenciansk* brukes i Comunitat Valenciana i Spania, hvor valenciansk er offisielt språk ved siden av spansk, og i det tilgrensende El Carxe.

## Striden om språket

Det er generell enighet blant språkforskere om at valenciansk og katalansk er ett og samme språk, og at dialektene i Comunitat Valenciana hører inn under de vestlige dialektene, sammen med dialektene i Andorra, det sørlige og vestlige Catalonia og de katalanskspråklige områdene øst i Aragón.

Politisk har det vært uenighet om hvorvidt valenciansk skal regnes som et eget språk eller ikke. Forkjemperne for å regne valenciansk som et eget språk har først og fremst vært spanske nasjonalister i og utenfor Valencia-regionen på den politiske høyresiden. Denne bevegelsen kan bli sett på som en motreaksjon mot katalansk nasjonalisme og ønsker i Catalonia om å knytte de katalanskspråklige områdene tettere sammen både kulturelt og politisk. Det har vært flere debatter rundt hvorvidt valenciansk og katalansk er ett og samme eller ulike språk, bl.a. i 2004 da Spania sendte ut sine oversettelser av EU-grunnloven på baskisk, katalansk, galisisk og valenciansk, og det viste seg at den katalanske og den valencianske versjonen var identiske.

## Eksterne lenker

* 
;Offisielle referanser
* Acadèmia Valenciana de la Llengua
* Valencian dictionary, ordbok
* Ethnologue report for Catalan/Valencian/Balear, Ethnologue-rapport

;Dokumenter og referanser
* Motstridende teorier om valenciansk opprinnelse (spansk)
* Opprinnelsen og utviklingen av språkene i Valencia (PDF) Analyse av overgangsperioden og fram til i dag
KV7

**KV7** er arkeologenes betegnelse på en av gravene i Kongenes dal i Egypt. Den ble konstruert for Ramses II, og ligger rett ovenfor sønnenes grav, KV5, og i nærheten av hans etterfølger Merenptahs, KV8.

Den har en buet akse, som var vanlig i de tidlige gravene i området. Selve gravkammeret har et senket sentralområde og et velvtak. På grunn av beliggenheten har den blitt sterkt skadet av oversvømmelser, og det meste av dekorasjonene er ødelagt. 

Mumien ble flyttet til lageret DB320 omkring 1090 f.Kr. 

## Referanser
Sven Torsell

**«Sven Torsell»** er en sang av Vazelina Bilopphøggers fra 1992. Sangen handler om trekkspilleren «Torsell» som omkom da lynet slo ned i mikrofonen hans på scenen. Siden har «Torsell» gått igjen og får blant annet Vazelinas trommeslager «Høgger'n» til å tale i tunger på svensk hver gang bandet spiller på Finnskogen.

Eldar Vågan har skrevet tekst og melodi.

## Referanser
EM på skøyter, menn

**Europamesterskapet på skøyter** har vært avholdt årlig siden 1893 – med unntak av åra 1915 til 1921 og 1940 til 1946. Ved opprettelsen av IEV (det seinere ISU) i 1892 ble det bestemt at det i tillegg til verdensmesterskap også skulle arrangeres et årlig europamesterskap i hurtigløp. I de uoffisielle mesterskapene i 1891 og 1892 ble det løpt ikke-metriske distanser på fra 1/2 til 5 engelske mil. Fram til 1895 ble det løpt tre distanser – 500 m, 1500 m og 5000 m. Fra 1896 kom 10 000 m på programmet, men i åra 1936 til 1947 ble 10 000 m erstatta med 3000 m.

Fram til 1907 måtte en løper vinne to av distansene for å bli kåra som vinner, og de øvrige løperne ble ikke rangert. Fra 1908 ble det innført et system med plassiffer, der vinneren på hver distanse fikk 1 poeng, andremann 2 osv. Vinner ble den som sammenlagt hadde laveste poengsum. I 1926 og 1927 ble tidene omregna til prosent av gjeldende verdensrekord på distansen, og vinner ble den som hadde høyest poengsum. I 1928 kom det poengberegningssystemet som fortsatt brukes, der tidene på de tre lengste distansene blir omregna til 500-metere, og vinner er den som sammenlagt har lavest poengsum. Til og med 1986 ble den gamle regelen om at en løper som vinner mer enn halvparten av distansene blir mester, praktisert. Fra og med 1987 er det kun poengsum som avgjør.

Fra 1999 tjener EM som europeisk kvalifisering til VM.

## Medaljevinnere i EM på skøyter 1891 &ndash;
### Allround

:* = Uoffisielle mesterskap

### Sprint

### Enkeltdistanser
#### 500 meter

#### 1 000 meter

#### 1 500 meter

#### 5 000 meter

#### Fellesstart

#### Lagsprint

#### Lagtempo

## Se også
* Verdensmesterskapet på skøyter, allround for herrer

## Eksterne lenker
* Medaljevinnere / ”Topp 3” i Allround-EM  på www.N-S-F.no
* Most Medals (Top 3) in European Championship  på www.N-S-F.no
* Results overview (Europameisterschaft) på www.SpeedSkatingNews.info
* Historie EK Allround mannen på www.SchaatsStatistieken.nl
* European Allround Championships Men : presentation and medal winners – 1893-1989 og 1990-2016 på www.The-Sports.org
*
EM i hurtigløp på skøyter for kvinner

**EM i hurtigløp på skøyter for kvinner** er blitt arrangert siden 1970. Først som eget arrangement, men fra og med 1990 i samme arrangement som for menn.

## Medaljevinnere i tidligere mesterskap
### Allround

### Sprint

### Enkeltdistanser
#### 500 meter
} ?, ? ||  ||  ||  ||  ||  || 
|}

#### 1 000 meter
} ?, ? ||  ||  ||  ||  ||  || 
|}

#### 1 500 meter
} ?, ? ||  ||  ||  ||  ||  || 
|}

#### 3 000 meter
} ?, ? ||  ||  ||  ||  ||  || 
|}

#### Fellesstart
} ?, ? ||  ||  ||  ||  ||  || 
|}

#### Lagsprint
} ?, ? ||  ||  ||  ||  ||  || 
|}

#### Lagtempo
} ?, ? ||  ||  ||  ||  ||  || 
|}

## Eksterne lenker
*
Balin

I J.R.R. Tolkiens fiktive univers Midgard var **Balin** en dverg av Durins folk. Han var sønn av Fundin, og eldre bror av Dwalin. Balin var født i 2763 i det tredje tideverv. Balin var en av de dvergene som reiste med Thorin Eikenskjold, Bilbo Lommelun og Gandalv i Hobbiten, som drar ut for å drepe dragen Smaug og gjeninnta *kongeriket under fjellet* altså Erebor.

Han var den andre dvergen som ankom huset til Bilbo i Hobbiten, og det var Dvalin som kom først. Balin hadde rød hette og kappe og spilte violin, som sin bror.
Blant dvergene i Thorins følge var Balin den nest eldste (etter Thorin), og derfor var det han som snakket for følget blant annet hos alvekongen Thranduil i Myrkskog.

Balin er beskrevet som følgets *alltid på vakt*-mann. Det er han som ser Bilbo komme løpende ved den Grønne drake, og det er han som ser bålet til Trollene, og det er han som først oppdager alvene i Myrkskog. Men han så ikke Bilbo, som er usynlig p.g.a. ringen, da han var utkikkspost for følget etter at de unnslapp fra orkene i Tåkefjellene. Etter denne hendelsen begynner Balin å få respekt for Bilbos evner. Han er den eneste dvergen som følger Bilbo et stykke på veien inn i gangen mot Smaug. Og av alle dvergene er han den eneste man vet om har besøkt Bilbo i Lommekroken etter eventyret.

I 2989 T.T. dro Balin fra Erebor og gikk inn i Moria sammen med Flói, Óin, Ori, Frár, Lóni, og Náli. Han ble drept av en av orkenes bueskyttere i Dimrenndalen i 2994 i T.T..

I Ringenes herre, Ringens brorskap, oppdager brorskapet Balins grav i Mazarbuls kammer.

## Balins familietre
               kong Náin II
                    |
              -------------
              |           |
        kong Dáin I     Borin
                          |
                        Frain
                          |    
                -----------------------
                 |                  |
               Gróin             Fundin
                 |                  |
                 |                  |
       ----------------        -----------------
        |           |            |             |
        |           |            |             |
       Óin        Glóin        Balin         Dwalin
                    |
                    |
                Gimli *Alvevenn*
Gustavia

**Gustavia** er hovedstaden og eneste by på Saint-Barthélemy (St. Barts), en fransk øy i det østlige Karibien. Saint-Barthélemy blir sammen med Saint-Martin 24 km unna administrert under Guadeloupe, som er et oversjøisk departement tilhørende Frankrike. som er administrert fra øya Guadeloupe ikke langt fra Saint-Barthélemy. Det bor ca. 3&nbsp;000 i Gustavia.

Gustavia er oppkalt etter den svenske kongen Gustav III. Byen fikk sitt navn i 1784 da øya ble svensk. Det opprinnelige franske navnet var Carenage.

Gatenavnene i Gustavia er skiltet på svensk, mens alle offisielle kart har franske navn.

Det er få bygninger av historisk interesse i Gustavia på grunn av orkanen med påfølgende bybrann i 1852. Den eldste bygningen på øya er Sofia Magdalena kirketårnet fra 1799.

Svenskene bygde tre fort rundt havnen i Gustavia. Fort Oscar vokter fremdeles havnen ved La Pointe, men er stengt for publikum. Fort Gustav ved byporten kan besøkes, men det er ikke mye å se. Fort Karl er nå kun et minne.

## Eksterne lenker
* The Wall Museum i Gustavia
* St. Barths Online


Fil:StBarths1.JPG|Gustavia eksluklusive utested Le Select i Østra Strandgatan
Fil:StBarths2.JPG|Byskiltet til Gustavia
Fil:StBarths3.JPG|Oversiktsbilde over Gustavia
Danvik Folkehøgskole

**Danvik Folkehøgskole** er en folkehøgskole i Drammen.

Studielinjene ved skolen er innenfor kreative mediefag. Skolen har kristent verdigrunnlag, og het opprinnelig Danvik kristelige ungdomsskole ved oppstart i 1913. 

Dette ble til Danvik Folkehøgskole høsten 1972, og høsten 1987 ble fagene ved skolen konsentrert rundt mediefag. Skolen har egen radiokonsesjon, og har siden 2010 drevet Kanal1 Drammen, der elevene på studielinjen Radio & Podcast produserer sendestoffet.

## Linjer 2025/26
* Film
* Forfatter
* Foto & Video
* Nxt-Gen Film Lab
* Radio & Podcast
* Skuespill for Scene og Film
* Spillutvikling
* TV-Produksjon
## 2.årstilbud 2025/26
Skolen har også frivillige andreårstilbud som hjelper unge ut i mediebransjen.
* Forfatter Fordypning *Andreårstilbud for elever ved linjen Forfatter*
* Spillbedrift *Andreårstilbud for elever ved linjen Spillutvikling*
* Mediepraksis *Andreårstilbud for alle elever, med praksis i mediebedrifter utenfor skolen.*

## Kjente elever og ansatte
Kjente personer som enten har vært elev eller ansatt ved skolen.
* Olav Thon
*Tor Coward (Elev og senere lærer)
* Jonas Rønning
* Ida Fladen
* Stefan Heggelund
* Kashfa Gashamura
* Niklas Baarli
* Jon Øigarden
* Lisa Marie Gamlem
* Jon Hartvig Børrestad
* Torgeir Sæverud Higraff (tidligere lærer)
* Tom A. Haug (tidligere lærer)
* Jan Erling Haugland
*Odin Waage
*Selma Ibrahim Karlsen
*Martin Holmen

## Referanser


## Eksterne lenker
* 
*
Marius Thorp

**Marius Thorp** (født 1988) er en norsk golfspiller fra Bærum. Hjemmeklubben hans er Bærum Golfklubb.

Gjennom å vinne European Amateur 2005 kvalifiserte Thorp seg til The Open Championship i 2006. Han ble dermed den fjerde nordmann til å delta i turneringen noensinne. Her gikk han totalt på par og ble nummer 48 og beste amatør, og dessuten første nordmann til å greie cutten i en *[[major-turnering]]*.

I 2010 endte han på 16. plass på Challenge-touren, med seks topp ti-plasseringer og 63&nbsp;127 euro innspilt, og kvalifiserte seg dermed for Europatouren i 2011.

Thorp la opp som profesjonell i 2011.

## Høydepunkter i karrieren
* 2004: Seier i Junior Ryder Cup Matches i med det europeiske laget.
* 2005:
** Seier i NM for juniorer.
** Sølv i EM for lag.
** Seier i European Amateur i Belgia.
* 2006: 
** Individuell seier i junior-VM i Japan, samt lagseier for Norge sammen med Espen Kofstad, Anders Kristiansen og Are Å. Friestad.
** Delt 48.-plass og beste amatør The Open.
** Seier i Junior-EM for lag på Bokskogen i Sverige, sammen med Are Å. Friestad, Anders B. Kristiansen, Joakim Mikkelsen, Daniel Bøe Jacobsen og Fredrik F. Kollevold
** 2009: Seier på spanske Hi Five Tour
** 2010: 16. plass på Challenge-touren og dermed kvalifisert for spill på Europatouren i 2011.

## Eksterne lenker
* 
* Thorp vinner sølvmedaljen i The Open – BBC Sport
* Thorp på European Tour - Golfnews.no
* Fikk kortet. Men et med bismak - Golferen.no
Cermaq Group

**Cermaq Group AS** er et sjømatselskap med virksomhet innenfor havbruk, hovedsakelig oppdrett av laks og ørret. Selskapet er et heleid datterselskap av Mitsubishi Corporation, og et av verdens største innen lakseoppdrett.

## Historie
Selskapet ble opprettet i desember 1994 ved at forretningsdelen i Statens kornforretning ble skilt ut til et eget foretak, da med navnet Statkorn Holding. Cermaq utvidet i tiden med norsk eierskap oppdrettsvirksomheten fra Norge til Chile og Canada.

Cermaq ble opprettet i 1995 som følge av Stortingets vedtak om å oppheve kornmonopolet fra 1920-årene. Stortingets vedtak ble igjen fattet på bakgrunn av den nye WTO-avtalen som trådte i kraft 1. juli 1995 og som medførte at markedsordningen for korn ble endret &ndash; avtalen krevde et skille mellom konkurransedelen og forvaltningsdelen. På bakgrunn av dette ble forretningsvirksomheten skilt ut fra forvaltningsbedriften Statens kornforretning i et eget aksjeselskap, Statkorn Holding AS.  Selskapet hadde ved opprettelsen til formål å «drive import, produksjon, videreforedling og omsetning av korn, kornprodukter og kraftfôr på forretningsmessig basis og i konkurranse med andre aktører i markedet». 

Allerede fra starten hadde Statkorn Holding en liten eierandel i et lite fiskefôrselskap som etter hvert vokste til NorAqua. Veien fra jordbruksnæringen og over til fiskenæringen startet imidlertid for alvor i september 1999 da Statkorn Holdnings daværende datterselskap Stormøllen, som produserte kraftfôr, ble solgt til Felleskjøpet, mens Statkorn Holdning kjøpte Felleskjøpets fiskefôraksjer. 

Statkorn Holding var 100&nbsp;% statseid fram til og med 1998, da staten solgte seg ned til 80&nbsp;%. Deretter ble det i 1999 gitt klarsignal fra Stortinget om videre salg av inntil 25&nbsp;% av aksjene med mål om å selge ned til 51&nbsp;%. 

I mars 2000 kjøpte Statkorn Holding så EWOS for 1,8 milliarder kroner. Aktivitetene i NorAqua ble slått sammen med EWOS' aktiviteter i Norge. Styret i selskapet ønsket ytterligere ekspansjon også utenfor Norge, og Statkorn Holding kjøpte så, med Stortingets godkjennelse, opp oppdrettsselskaper i Chile, Canada og Skottland. Selskapet skiftet navn til Cermaq i 2001. Navnet Cermaq var en forkortelse for *Cereals and Marine Aquaculture* (engelsk for «korn og marin akvakultur»).

I november 2000 ble det åpnet for statlig nedsalg helt til 34&nbsp;%, men det ble ikke gjennomført ytterligere nedsalg før i oktober 2005. da statens eierandel ble redusert fra 79,38&nbsp;% til 43,54&nbsp;% i forbindelse med børsnotering av selskapet. I mellomtiden ble selskapet fra 1. juli 2001 ført over fra Landbruksdepartementet til Nærings- og handelsdepartementet.

I 2013 kjøpte staten seg opp igjen til en eierandel på 59,17&nbsp;prosent.

EWOS ble solgt til oppkjøpsfondene Altor og Bain Capital i juli 2013. Den 20. oktober 2014 aksepterte Nærings- og fiskeridepartementet å selge statens aksjer i Cermaq til det japanske selskapet Mitsubishi Corporation. Cermaq er etter dette et heleid datterselskap av Mitsubishi Corporation.

## Referanser


## Eksterne lenker
* 
* Slutterklæring fra OECDs Kontaktpunkt
KV6

**KV6** er arkeologenes betegnelse på en av gravene i Kongenes dal i Egypt. Den ble konstruert for Ramses IX fra det 20. egyptiske dynasti. Arkeologiske undersøkelser har vist at den antagelig ikke var ferdig ved hans død, og at den ble fullført i all hast med en rekke enkle løsninger. 

Den ligger i den sentrale delen av den østlige dalen. Den uvanlig brede inngangen ligger mellom og noe over inngangene til KV5 og KV55. Graven strekker seg 155 meter innover i fjellet. Innenfor porten er den en svakt nedadgående rampe og deretter tre korridorer. Den første korridoren har fire kamre, to på hver side, men ingen av dem er fullført eller dekorert.

Etter korridorene ligger tre kamre. Det første er dekorert med avbildninger av munnåpningsritualet. Antagelig skulle det ha gått en sjakt ned til dette kammeret, dersom man hadde hatt nok tid til å fullføre arbeidet. Det andre kammeret har fire store søyler. Steinarbeidet og dekorasjonene er ikke fullført. I enden av dette kammeret går en rampe ned til faraoens gravkammer. I gulvet er en rektangulær seksjon hugget ut for å gi plass til sarkofagen. Kammeret har velvtak, som er dekorert med bilder av gudinnen Nut. På sideveggene er det scener fra *[[Grotteboken]]* og *[[Jordens bok]]* mens endeveggen viser Ramses på sitt skip, omgitt av guder. Noen av fargene som er brukt &ndash; gult, mørkeblått og svart &ndash; er uvanlige for gravdekorasjonene i dalen. 

Sarkofagen har gått tapt, mens mumien ble plassert i DB320 omkring 1090 f.Kr., og ble funnet der i 1881.

Graven har vært åpen siden oldtiden, og det er både romersk og koptisk graffiti der.

## Eksterne lenker
* 
* KV6 (Theban kartprosjekt)
Hospice

Et **hospice** er et hjem for kronisk syke eller døende pasienter. Behandling på hospice kjennetegnes av at den hverken tar sikte på å fremskynde eller utsette døden, men derimot på å avhjelpe behov og problemer både av fysisk, psykisk, sosial og åndelig karakter.

Hospice er et relativt nytt konsept som bredte om seg i Storbritannia etter grunnleggelsen av det første moderne hospice, *St. Christopher's Hospice*, i 1967. Dr. Cicely Saunders anses som grunnleggeren av hospicefilosofien.

Tanken bak hospice utviklet seg da Saunders arbeidet som sykepleier og møtte, og ble venn med, den dødssyke jøden David Tasma etter den andre verdenskrig. Hospicebevegelsen ble brakt til Norge av Brita Collett Paus og hennes mann, legen og stormesteren Bernhard Paus.

## Referanser


## Se også
*Palliativ behandling
Offshore (TV-serie)

***Offshore*** er en norsk såpeserie som gikk på NRK1 fra 1996 til 1999. Handlingen utspiller seg på en oljeplattform i Nordsjøen. Sentralt i handlingen er også forholdet til familiene på land og maktkampen om oljen. 

Serien ble kåret til beste underholdningsdrama under Gullruten 1999.

## Handling

Handlingen i *Offshore* hadde fokus på to ting, hverdagen til forretningsmenneskene ansatt i oljeselskapet NorWestOil, og livet til de ansatte ved selskapets hovedplattform Huldra ute i Nordsjøen. Fra starten av var det den rike Hroar Torgersen (Finn Schau) som satt ved roret i selskapet, med blant andre den driftige Nina Martens (Helga Mjeldheim) som sin kollega. Hroar var gift med amerikanskfødte Barbara (Kjersti Døvigen), og sammen hadde de barna Susanne (Stine Varvin) og Robert (Christoffer Staib), som av moren ble kalt Susan og Bob. Nina Martens innledet med tiden et forhold til plattformsjefen Torbjørn Lindbekk (Kalle Øby), som var bror av Steinar Lindbekk (Ketil Høegh). Steinar var ansatt på Huldra, i likhet med samboeren Hanne (Guri Johnson). Av de andre ansatte var blant andre Dagny Ulrichsen (Wenche Kvamme), Mette Haug (Mia Gundersen), Ståle Pettersen (Kristoffer Joner), Jonny Mjelde (Frank Krog) og Harald Vestheim (Jarl Goli).

I de første sesongene fulgte serien i tillegg familien Berg som bodde på et gårdsbruk nord i landet. Odelsgutten på gården arbeidet på Huldra, men omkom i en ulykke i en av de første episodene. Tilbake satt hans unge kone Charlotte (Vanessa Borgli) med sin nyfødte sønn Ola William (Ulrik Randsborg Lie), og hun fikk store problemer med å imøtekomme svigermoren Aslaugs (Kirsten Hofseth) strenge krav.

## Skuespillere

## Produksjon

## Referanser


## Eksterne lenker
* 
*Intro (YouTube)
*Offshore på NRK TV
Bitte Monn-Iversen

**Bitte Monn-Iversen** (født 1954) er en norsk TV-produsent. Hun var sentral i overgangen fra fjernsynsteater til moderne TV-drama med serier som blant annet *[[Rød snø (TV-serie)|Rød snø]]*, ''Vestavind'' og *[[Berlinerpoplene (TV-serie)|Berlinerpoplene]]*.  

Monn-Iversen har produsert en rekke krim-, humor- og dramaserier for NRK. Fra 2000 til 2014 var hun hovedansvarlig for alle teateroverføringer som ble sendt på NRK. Hennes serier har vunnet tolv Gullruter og to Amandapriser. *Berlinerpoplene* var den første norske dramaproduksjonen som vant i Prix Italia.

1986 ga hun og Johnny Bergh ut boken «Videoproduksjon : fra idé til ferdig program», som var en norsk versjonering av et svensk originalverk. Boken var den første norske fagboken om videoproduksjon.

## Familie
Hun er datter av komponisten Egil Monn-Iversen og skuespilleren Sølvi Wang, og var gift med TV-produsenten Johnny Bergh frem til hans død i 2014, sammen har de en sønn, tv- og sceneprodusent Magnus Monn-Iversen.

## Utvalgte titler som produsent
* 2014 – Den andre mannen i meg | Hypokonderen 
* 2013 – KORK - hele landets orkester
* 2012 – *[[Folk og røvere i Kardemommeby]]* (teateroverføring) | *[[Erobreren (TV-serie)|Erobreren]]*
* 2011 – *[[Taxi (2011)|Taxi]]*
* 2009 – *[[Berlinerpoplene]]* (sesong 2)
* 2007 – *[[Berlinerpoplene]]* (sesong 1) | Vente på Godot (teateroverføring)
* 2006 – Fremtiden kommer bakfra | Terje Vigen (novellefilm) | Hvis jeg faller (novellefilm) | Sejer - Svarte sekunder
* 2005 – Vildanden (teateroverføring) | Svevn (teateroverføring)
* 2004 – Figaros bryllup (teateroverføring) | Jeppe på Bjerget (teateroverføring)
* 2003 – Hvem er Ernest (teateroverføring) | Kjell Universell (novellefilm) | Mia
* 2002 – Enigmavariasjoner (teateroverføring)
* 2001 – Genanse og verdighet (teateroverføring)
* 2000 – Soria Moria
* 1998 – Offshore
* 1996 – Gåten Knut Hamsun
* 1995 – Vestavind (sesong 2)
* 1994 – Vestavind (sesong 1)
* 1992 – Dødelig kjemi  
* 1990 – Kine og Stine | Wenche Myhre - en entertainer
* 1989 – Marerittet | Karusell - En musikalsk collage | Jenter
* 1988 – Et bilde av Erik Bye
* 1986 – Pilen Flyttebyrå
* 1985 – Rød snø
* 1981 – Septembermordet

## Titler - annet
* 2000 – Soria Moria – utvikler
* 1987 – På stigende kurs – produksjonsleder
* 1985 – Rød snø – innspillingsleder
* 1981 – Den grønne heisen – produksjonsleder
* 1977 – Toget – regiassistent
* 1977 – Helmer og Sigurdson – innspillingsleder
* 1977 – Øyeblikket – produksjonssekretær
* 1976 – Bør Børson II – klippeassistent
* 1975 – Fru Inger til Østråt – produksjonssekretær
* 1975 – Skraphandlerne – produksjonsassistent
* 1974 – Den siste Fleksnes – produksjonsassistent
* 1974 – Bør Børson Jr. – produksjonassistent (som Berit Monn-Iversen)

## Referanser


## Eksterne lenker
*  
* (sv) Bitte Monn-Iversen i Svensk Filmdatabas
Vanessa Borgli

**Vanessa Borgli** (født 1972) er en norsk skuespiller som er mest kjent for rollen som den yndige, men kunstneriske Charlotte fra Offshore , og den manipulerende og forføreriske «Sue-Astrid Wallace» i såpeserien *[[Hotel Cæsar]]* på TV 2. Hun kom inn i serien i 2003 i rollen som ukjent arving til hotellkonsernet, og som raskt tok kontroll, blant annet ved å forføre den blinde «Jens August» (Kim Kolstad).

Høsten 2004 tok «Sue-Astrid» med seg et stort antall millioner fra «Anker-Hansen»-familiens hemmelige kontoer i Sveits og dro avsted til ukjent mål.

Før hun ble med i *Hotel Cæsar* hadde Borgli rollen som «Charlotte Berg» i NRKs såpeserie *[[Offshore (TV-serie)|Offshore]].* Hun har også vært med i en rekke teateroppsetninger.

Borgli er bosatt i Oslo.

## Filmografi
* 2011 *Erobreren* (TV-serie), "Veronica"
* 2009 *Orkestergraven* (TV-serie), "Eva Gerner"
* 2008 *Honningfellen* (TV-serie), "Eva Gerner"
* 2007 *Nattsøsteren* (TV-serie), "Eva Gerner"
* 2006 *Sørgekåpen* (TV-serie), "Eva Gerner"
* 2005 *Tjuefjerde* (TV-serie), "Helle Ravn"
* 2003&ndash;2004 *[[Hotel Cæsar]]* (TV-serie), "Sue-Astrid Wallace"
* 2002 *[[Holms]]* (TV-serie), "Klesbutikk-selger" (episode nr. 1.8)
* 1999 *[[Sofies verden]]*, "Spansk senorita"
* 1996 *[[Offshore (TV-serie)|Offshore]]* (TV-serie), "Charlotte Berg"
* 2016 Side om side (TV-serie), "Elisabeth Haugerud"

## Referanser


## Eksterne lenker
*
Thorin III Steinhjelm

**Thorin III Steinhjelm** var i J.R.R. Tolkiens Midgard en dvergkonge av Durins folk.

Thorin III var sønn og arving av kong Dáin II Jernfot, herre over dvergene i Erebor og i Jern Høene.

Han ble Kongen under fjellet da hans far Dáin ble drept under ringkrigen i 3019 i T.T.. Thorin III hjalp til med å gjenoppbygge Erebor og Dale, og hans kongerike ble en nær alliert med Gondor og Arnor og Kong Elessar.

I hans styretid ledet Gimli, sønn av Glóin, et antall dverger til Aglarond, og der ble det skapt et nytt lite kongerike. Mens han var konge ble et så smått startet å grave etter mithril i Moria, men det var ennå mange orker der.

Thorin III hadde en arving, (eller en senere etterkommer) som ble holdt for å være en reinkarnasjon av Durin den Udødelige, og han etterfulgte Thorin ved hans død, som Durin VII den siste.
MSD (legemiddelfirma)

**Merck Sharp & Dohme** (**MSD**), kjent i USA og Canada som **Merck & Co., Inc.**, er et av verdens største farmasøytiske selskaper. Konsernet var opprinnelig et datterselskap av det tyske legemiddelfirmaet Merck, og ble etablert av Georg Merck i New York i 1891. I likhet med andre tyske aktiva, ble selskapet nasjonalisert i 1917 under første verdenskrig og omgjort til et selvstendig amerikansk selskap. Selskapet har i dag sitt hovedkontor i Whitehouse Station i New Jersey og har (per 2015)  ansatte. Konsernet har et stort antall fabrikker i en rekke land.

## MSD i Norge
Selskapet har siden 1970 hatt et norsk datterselskap, MSD Norge AS. Per 2024 holder den norske filialen til i Oslo. Firmaet er kjent under navnet MSD i alle land unntatt USA og Canada, der firmaet er kjent som Merck & Co.

## Global fusjon
Den 4. november 2009 fusjonerte Merck & Co. med legemiddelfirmaet Schering-Plough, men beholdt navnet MSD (Merck & Co. i USA og Canada) etter fusjonen.

## Koronavirusarbeid
MSD samarbeidet per september 2020) med Universitetet i Pittsburgh i USA og med Institut Pasteur om utviklingen av en kandidatvaksine til bruk mot Covid-19. Dette var en av vaksinene Norge da hadde utsikter til å få tilgang til gjennom den globale COVAX-alliansen, dersom vaksinen faktisk viste seg å virke som planlagt.

## Referanser


## Eksterne lenker
* 
*
Merck

**Merck** har flere betydninger:

*Merck KGaA, et tysk legemiddelfirma
*Merck & Co., et amerikansk legemiddelfirma, opprinnelig del av ovennevnte selskap, men nå selvstendig
Motel

**Motel** er en meksikansk poprockgruppe. Den blei danna i Mexico by i 2002. Gruppas medlemmer er Guillermo Méndez, Rodrigo Dávila, José Damián og Rubeén Puente.

Motel er kjent for hitlåter som «Dime Ven», «Y Te Vas» og «Somos Aire». Deres første album, *[[Motel (album)|Motel]]*, nådde 3.-plass på den meksikanske albumlista.

## Diskografi
**[[Motel (album)|Motel]]* (2006)
**[[17 (album)|17]]* (2007)
**[[Multicolor (album)|Multicolor]]* (2010)

## Eksterne lenker
*
Etniske tyskere

**Etniske tyskere** er personer som betegner seg selv eller oppfattes av andre som tyskere, til tross for at de selv ikke nødvendigvis bor eller har bodd i Tyskland.

Historisk kunne «tysk» referere til personer fra det tyske kulturområdet, noen ganger også det tysk-romerske rike (selv om dette ikke omfattet alle tyskspråklige områder, og tilsvarende også omfattet områder dominert av andre folkegrupper). Først ved samlingen av Det tyske rike i 1871 fikk man den betydningen som idag gjerne knyttes til ordet, nemlig *rikstysk* (statsborgere i nasjonalstaten Tyskland). Siden Tyskland imidlertid ikke omfatter hele det tyske området, brukes begrepet imidlertid også for å referere til borgere i andre tyskkulturelle land. I den tradisjonelle betydningen refererer «tysk» også til alle etniske tyskere, uansett hvilket land de bor i. Det finnes store tyske minoriteter særlig i Øst-Europa og Russland. En tysk lov fra 1913 gir alle etniske tyskere uten tysk statsborgerskap (Volksdeutsche) rett til tysk statsborgerskap. På 1990-tallet ble denne loven strammet noe inn, siden det er lett for østeuropeere å utgi seg for å være etniske tyskere.
Atomur

Et **atomur** er en ekstremt nøyaktig tidsmåler som bruker et atoms resonansfrekvens som oscillator.

Det finnes flere typer, der oscillatorer basert på cesium, hydrogen og rubidium er mest vanlig. Oscillatorer som er basert på cesiumatomer skal være de mest nøyaktige, med en nøyaktighet på &plusmn;1&nbsp;sekund på én million år. Ett sekund er idag definert ut ifra «varigheten av 9&nbsp;192&nbsp;631&nbsp;770 perioder av strålingen som svarer til overgangen mellom de to hyperfine nivåene av grunntilstanden til cesium-133 atomet ved 0 kelvin.» Det er dette man måler i et atomur.

Ifølge relativitetsteorien er tid relativt, og avhengig av hastigheten. Derfor vil ikke to atomur gå likt med mindre de beveger seg med samme hastighet. Dette er merkbart i forbindelse med satellitter og annen romfart.

I dag kan man kjøpe forholdsvis billige radiostyrte ur, som ikke må forveksles med atomur.
Kent R. Weeks

**Kent R. Weeks** (født 16. desember 1941) regnes som en av verdens fremste nålevende egyptologer.

Han ble født i Everett i Washington i USA. Ifølge ham selv ønsket han allerede ved åtte års alder å bli egyptolog. Etter studier i antropologi ved University of Washington i Seattle besøkte han i 1963 for første gang Egypt. Han deltok i utgravninger i Nubia i forbindelse med flytting av bygninger da  Aswandammen ble konstruert, og i forbindelse med oversvømmelsen av Nildalen da Nasserdammen ble anlagt. I 1970 tok han en doktorgrad i egyptologi ved Yale University.

I 1978 grunnla han Theban Mapping Project, en ambisiøs plan om å fotografere og kartlegge alle templer og graver i Kongenes dal og Teben. En av de viktigste oppdagelser teamet har gjort fant sted i 1995, da de kartla størrelsen på KV5, graven til Ramses IIs sønner. 

Siden 1988 har Weeks vært professor i egyptologi ved American University of Cairo. Han er gift med Susan Weeks, som er arkeolog og kunster. 

## Publikasjoner
* *Atlas of the Valley of the Kings: The Theban Mapping Project*
* *The Lost Tomb*, 1998
* *The Illustrated Guide to Luxor and the Valley of the Kings*
* *The Valley of the Kings: The Tombs and the Funerary of Thebes West* (red.)

## Eksterne lenker
* 
*  Theban Mapping Project
Mongolsk tugrik

**Mongolsk tugrik** er valutaen i den asiatiske staten Mongolia. Den deles inn i 100 möngö (мөнгө). Myntenheten ble innført i 1925.

Det sirkulerer per 2018 mynt i valørene 20, 50, 100, 200 og 500 tugrik og sedler med verdiene 1, 5, 10, 20, 50, 100, 500, 1000, 5000, 10000 og 20000 tugrik.

Betegnelsen tugrik stammer fra mongolsk «dughurik» og har betydningen «rund», som i mynt eller hjul. Det viser til myntformen. Den kalles også *tögrög*

## Referanser
Markovs ulikhet

I sannsynlighetsteori gir **Markovs ulikhet** en øvre grense for sannsynligheten av at en ikke-negativ stokastisk variabel er større enn en gitt positiv verdi. Ulikheten er oppkalt etter den russiske matematikeren Andrej Andrejevitsj Markov.

## Ulikheten

Hvis *X* er en stokastisk variabel og *a* > 0, så er

:\textrm{Pr}(|X| \geq a) \leq \frac{\textrm{E}(|X|)}{a}.

## Bevis

Hvis *A* er en hendelse, la *I**A* være indikatorvariabelen til *A*. Det vil si at *I**A* = 1 hvis *A* skjer, og 0 ellers.
Da er

:aI_{(X \geq a)} \leq X.\,

Derfor er

:\operatorname{E}(aI_{(|X| \geq a)}) \leq \operatorname{E}(|X|).\,

Merk at den venstre siden av denne ulikheten er det samme som

:a\operatorname{E}(I_{(|X| \geq a)})=a\Pr(|X| \geq a).\,

Dermed har vi at

:a\Pr(|X| \geq a) \leq \operatorname{E}(|X|),\,

og siden *a* > 0, kan vi dividere begge sider med *a*.

## Eksempler

* Markovs ulikhet brukes til å bevise Tsjebysjevs ulikhet.
* Hvis *X* er en ikke-negativ stokastisk variabel med bare heltallige utfall, noe som ofte forekommer i kombinatorikk, så følger det av Markovs ulikhet at *P*(*X* > 0) &le; *E*(*X*), ved å sette *a* =1.
Queensland University of Technology

**Queensland University of Technology** (QUT) er med ca. 50 000 studenter og 12 500 ansatte et av Australias største universiteter. QUT ligger i delstaten Queenslands hovedstad Brisbane.

Universitetet rangeres gjennomgående som et av Australias beste universiteter og blant verdens 1% beste universiteter i rangeringer som *Times Higher Education World University Rankings*, *QS World University Rankings* og *Academic Ranking of World Universities*.

Omtrent 7 847 av studentene ved QUT er internasjonale studenter fra over 90 land verden over. Norske studenter er sterkt representert, noe som blant annet fører til at det årlige 17. mai-toget arrangert av QUTs Norwegian Student Klub (NorSK) med over 800 besøkende (2006) er et av verdens største utenfor Norge.

Universitetet har fakulteter for økonomi, jus, naturvitenskap og ingeniørvitenskap, kreative fag, pedagogikk og helse og biomedisin.

## Historie
QUT er en videreføring av Queensland Institute of Technology, med en historie som går tilbake til 1849. Queensland Institute of Technology fikk universitetsstatus i 1989 gjennom *Queensland University of Technology Act* vedtatt i 1988, og i 1990 ble også Brisbane College of Advanced Education innlemmet i universitetet. QUTs stilling i det australske universitetslandskapet er sammenlignbar med NTNU i Norge, og QUT har også mange norske studenter. QUT har blitt rangert som Australias beste universitet under 50 år og et av verdens 30 beste nyere universiteter av *[[Times Higher Education World University Rankings]]*. Det juridiske fakultet ved QUT er det største i Australia i antall jusstudenter og ble i 2017 rangert som nr. 2 i Australia, av 38 totalt.

## Universitetsområder
QUT har to primære universitetsområder:
***Gardens Point** ligger i sentrum av Brisbane, mellom Brisbane-elven, de Botaniske Hagene, og Parlamenthuset.
***Kelvin Grove** ligger på en ås ca. 2&nbsp;km nord for sentrum.

I tillegg har QUT en liten campus i Australias hovedstad, Canberra, som tilbyr et enkelt Executive Master-program.

### Tidligere universitetsområder

***Carseldine** ligger ca. 13&nbsp;km nord for sentrum, men ble lagt ned fra 2008.
***Caboolture** ligger midt mellom Brisbane og Sunshine Coast, men ble overført til University of the Sunshine Coast (USC) fra 1. januar 2018.

## Referanser


## Eksterne lenker
*
Dna

**DNA**, **DnA**, **Dna** kan vise til:

* Deoksyribonukleinsyre i biologi og medisin (engelsk forkortelse: DNA)
* DNA (selskap)
* Den Norske Advokatforening
* Det norske Arbeiderparti, tidligere navn på Arbeiderpartiet i Norge
* Douglas Adams, engelsk forfatter
* IATA-koden til Kadena Air Base i Japan
Brooklyn Bridge

**Brooklyn Bridge** er én av tre broer som binder sammen bydelene Manhattan og Brooklyn i New York.

Broen strekker seg  meter over East River, og hovedspennet over selve elven er 486 meter, noe som gjorde den til verdens lengste hengebro da den ble åpnet 24. mai 1883. Den er en av de eldste hengebroer i USA og var den første broen av denne typen i verden som ble konstruert med stålkabler. Det tok 14 år å bygge broen, og 27 arbeidere mistet livet underveis i byggingen. Den er oppført med karakteristiske spissede bueganger gjennom de to tårnene.

Broen var et av de store mesterverkene innen ingeniørkunst på 1800-tallet og er siden et av New Yorks mest berømte byggverk.

## Se også
* Manhattan Bridge
* Williamsburg Bridge

## Referanser


## Eksterne lenker
* 
* Brooklyn Bridge Website
* Historikk og bilder
* 360° Interactive panorama from the top of the Brooklyn Bridge
* The Brooklyn Bridge: A Study in Greatness
*
CSA

**CSA** kan sikte til:

* Amerikas konfødererte stater, en utbryterstat under den amerikanske borgerkrigen
* Agence spatiale canadienne, *Canadian Space Agency (CSA)*, kanadisk romfartsorganisasjon
* Czech Airlines, et tsjekkisk flyselskap
BGM-71 TOW

**BGM-71 TOW** (*Tube-launched, Optically tracked, Wire-guided missile*) er et amerikansk trådstyrt panservernmissil utviklet for å ødelegge stridsvogner og pansrede kjøretøyer. Siden systemet ble introdusert i 1970, har det blitt et av de mest solgte panservernvåpnene i verden. Missilsystemet ble tidligere brukt i Hæren.

## Norske forhold
I Norge ble TOW innført i Hæren i 1975 og var i mange år hovedvåpenet for langtrekkende panserbekjempelse. Fra 1987 ble systemet oppgradert til TOW 2-standarden. Missilet ble også integrert i rakettpanserjageren NM142. Bruken av TOW i Hæren ble faset ut mot slutten av 2000-tallet og ble erstattet av Javelin.

Det norske forsvaret oppgav kostnadene i 1996-kroner som 1,1 millioner for avfyringsenheten og 98&nbsp;629,- for missilet.

## Historie
TOW-missilet ble utviklet av Hughes Aircraft Company på 1960-tallet, med den første prøveskytingen gjennomført i 1968. Det ble tatt i bruk av den amerikanske hæren i 1970 og fikk sin ilddåp i Vietnamkrigen i 1972. Den forbedrede versjonen, TOW 2, ble introdusert fra midten av 1980-tallet.

## Varianter
* BGM-71A (Basic TOW) har en diameter på 129mm, og en rekkevidde på 3km. Systemet har ikke termisk sikte, og kan dermed ikke brukes ved redusert sikt eller i mørket.
* BGM-71C (Improved TOW eller ITOW) har som Basic TOW diameter på 129mm, men rekkevidden er økt til 3,75km.
* BGM-71D (TOW 2) har et stridshode på 149mm, og som ITOW rekkevidde på 3,75km. Det har også termisk sikte som gjør det brukbart også i mørke og ved lav sikt.
* BGM-71E (TOW 2A) har samme diameter og rekkevidde som TOW 2, men har også en "standoff probe" for å bedre penetreningsevnen mot reaktivt panser.
* BGM71F (TOW 2B) penetrerer målet fra toppen, der pansringen som regel er tynnest.
* TOW Fire-and-Forget (TOW F&F) er neste generasjons missilsystem, der skytteren kan engasjere et nytt mål med det samme et missil er avfyrt.

## Referanser


## Eksterne lenker
*